Document ID: 31999R0729

ΚΑΝΟΝΙΣΜΟΣ (ΕΚ) αριθ. 729/1999 ΤΗΣ ΕΠΙΤΡΟΠΗΣ
της 7ης Απριλίου 1999
για την τροποποίηση του κανονισμού (ΕΚ) αριθ. 659/97 σχετικά με λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου όσον αφορά το καθεστώς παρεμβάσεων στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 2520/97 της Επιτροπής(2), και ιδίως το άρθρο 48,
Εκτιμώντας:
ότι, με τον κανονισμό (ΕΚ) αριθ. 659/97 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1490/98(4), εγκρίθηκαν λεπτομέρειες εφαρμογής του κανονισμού (ΕΚ) αριθ. 2200/96 όσον αφορά το καθεστώς παρεμβάσεων στον τομέα των οπωροκηπευτικών·
ότι τα δεδομένα σχετικά με την εφαρμογή του καθεστώτος παρέμβασης, τα οποία πρέπει να διαβιβάζονται από τα κράτη μέλη στην Επιτροπή σύμφωνα με το άρθρο 9 παράγραφος 2 του κανονισμού (ΕΚ) αριθ. 659/97, πρέπει να επιτρέψουν στην Επιτροπή να συμμορφωθεί προς τις διατάξεις του άρθρου 44 παράγραφος 4 του κανονισμού (ΕΚ) αριθ. 2200/96· ότι είναι, κατά συνέπεια, δυνατόν να απλοποιηθεί το παράρτημα IV του κανονισμού (ΕΚ) αριθ. 659/97·
ότι σύμφωνα με το άρθρο 15 παράγραφος 3 στοιχείο β) του κανονισμού (ΕΚ) αριθ. 2200/96, τα επιχειρησιακά ταμεία μπορούν να χρησιμοποιούνται υπό τη μορφή συμπληρωματικής κοινοτικής αποζημίωσης απόσυρσης, χωρίς, ωστόσο, το ποσό της συμπληρωματικής αποζημίωσης που καθορίστηκε κατά τον τρόπο αυτό, προσαυξημένο κατά το ποσό της κοινοτικής αποζημίωσης απόσυρσης, να υπερβαίνει το όριο των μέγιστων τιμών απόσυρσης που εφαρμόζονται για την περίοδο 1995/96 σύμφωνα με το άρθρο 16 παράγραφος 3α, τα άρθρα 16α και 16β και το άρθρο 18 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 1035/72 του Συμβουλίου(5), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής(6)· ότι καμία τιμή απόσυρσης δεν καθορίστηκε για τα πεπόνια και τα καρπούζια κατά τη διάρκεια της περιόδου 1995/96, δεδομένου ότι τα εν λόγω προϊόντα δεν αποτελούσαν αντικείμενο απόσυρσης στο πλαίσιο του κανονισμού (ΕΟΚ) αριθ. 1035/72·
ότι είναι σκόπιμο, για λόγους των διατάξεων που εφαρμόζονται στα διάφορα οπωροκηπευτικά, να προβλεφθεί ένα μέγιστο ποσό συμπληρωματικής αποζημίωσης για την κοινοτική αποζημίωση απόσυρσης που προβλέπεται στο άρθρο 15 παράγραφος 3 στοιχείο β) του κανονισμού (ΕΚ) αριθ. 2200/96, του οποίου δεν πρέπει να γίνεται υπέρβαση από τα κράτη μέλη που εφαρμόζουν τη διάταξη αυτή για τα πεπόνια και τα καρπούζια· ότι, για το σκοπό αυτό, το ανώτατο επίπεδο του συμπληρωματικού ποσού για τα πεπόνια και τα καρπούζια καθορίζεται κατά τρόπο ώστε ο λόγος μεταξύ του ανωτάτου αυτού επιπέδου και της κοινοτικής αποζημίωσης απόσυρσης να είναι της ίδιας τάξης μεγέθους, για τα πεπόνια και τα καρπούζια, όπως και για τα υπόλοιπα οπωροκηπευτικά που ωφελούνται από τον μηχανισμό παρέμβασης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 659/97 τροποποιείται ως εξής:
1) το παράρτημα ΙV αντικαθίσταται από το κείμενο του παραρτήματος Ι·
2) οι δύο γραμμές που εμφαίνονται στο παράρτημα ΙΙ, προστίθενται στο κάτω μέρος του πίνακα του παραρτήματος VΙΙΙ.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Απριλίου 1999.

Labels: 3
17
6